Pasión Vega, Julieta Venegas, Jordi Savall, Los Secretos, Quique González i el grup Diatessaron protagonitzaran enguany els concerts del Castell d'Alaquàs
02/02/2005 12:28:00

# Pasión Vega, Julieta Venegas, Jordi Savall, Los Secretos, Quique González i el grup Diatessaron protagonitzaran enguany els concerts del Castell d'Alaquàs

*   02/02/2005 12:28:00
*   [Imprimir](#)
*   Compartir
*    https://www.alaquas.org/documento.asp?id\_do=9384

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9384%2F0&title=Ajuntament%20d%27Alaqu%C3%A0s.%20Premsa.Pasi%C3%B3n%20Vega%2C%20Julieta%20Venegas%2C%20Jordi%20Savall%2C%20Los%20Secretos%2C%20Quique%20Gonz%C3%A1lez%20i%20el%20grup%20Diatessaron%20protagonitzaran%20enguany%20els%20concerts%20del%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9384/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9384/9384_Form_4.jpg)](https://www.alaquas.org/ficheros/documentos/2005/2/9384/9384_Form_10.jpg "<a href='https://www.alaquas.org/ficheros/documentos/2005/2/9384/9384_Form_10.jpg' target=_blank><i class='fa fa-external-link' aria-hidden='true'></i>.Pasión Vega, Julieta Venegas, Jordi Savall, Los Secretos, Quique González i el grup Diatessaron protagonitzaran enguany els concerts del Castell d'Alaquàs</a>")

El Castell obrirà la seua programació musical el proper 28 de febrer, tot i coincidint amb la data d'obertura del monument

La música tornarà al claustre del Castell d'Alaquàs el proper dilluns 28 de febrer. A partir d'aquest dia, el monument històric acollirà tota una intensa programació artística, mostra de la ferma intenció, per part de l'Ajuntament d'Alaquàs, de continuar fent d'aquest espai un referent cultural de primer ordre a tota la Comunitat Valenciana i on tinguen cabuda tot tipus d'activitats culturals com ara concerts, exposicions i activitats d'animació per als xiquets i xiquetes.

La primera actuació del 2005 la protagonitzarà el grup Diatessaron, una agrupació musical catalana especialitzada en la recuperació de música antiga que combina improvisacions amb músiques medievals de J. Van Eyck i de J. Ph. Rameau. La intenció d'aquesta formació nascuda l'any 2002 és promocionar i donar a conéixer dos tipus diferents de repertori. D'una banda la música vocal antiga de les èpoques renaixentista i barroca, i d'altra, la música contemporània dels segles XX i XXI.

El mateix dia 28 de febrer, abans del concert, se celebrarà l'acte de presentació de la reedició del llibre "El Palacio Senyorial de Alaquàs", de José Manuel Cortina Pérez. Aquesta edició vol ser el primer exemplar d'una sèrie que s'ampliarà amb publicacions anuals i que tractaran els aspectes arquitectònics, històrics, polítics, socials i econòmics més rellevants d'aquest monument.

Els concerts continuaran el divendres 11 de març. En un marc incomparable com és el claustre del Castell, Quique González, acompanyat pels multiinstrumentistes Carlos Raya i Eduardo Ortega, presentarà el seu quart treball "Kamikazes enamorados", àlbum compost per dotze cançons produïdes per José Nortes y Carlos Raya. Cal destacar el primer single d'aquest nou disc, "Calles de Madrid", cantant junt amb Rebeca Jiménez i on han col·laborat músics excepcionals com Eduardo Ortega (violí), Basilio Martí (piano), a més de Pancho Varona (cors).

A continuació, el mateix 11 de març, actuarà el grup Los Secretos, un trio acústic format per Álvaro Urquijo (veu i guitarres), Ramón Arroyo (guitarres i mandolina) i Jesús Redondo (teclat i cors). Aquesta formació, caracteritzada per la seua particular forma de fer música dins de l'estil pop-rock, presentarà en Alaquàs un nou CD i DVD anomenat "Con cierto sentido", en què es recull els millors moments de la història d'aquesta banda.

Els concerts continuaran el dissabte 9 d'abril amb l'actuació de Julieta Venegas que presentarà el seu últim àlbum "Sí", el més exitós de tota la seua carrera discogràfica. A la ciutat de Mèxic és Disc de Doble Platí per més de dos-cents mil còpies venudes i es troba en els primers llocs de popularitat en Estats Units, Espanya, Argentina, Xile, Colòmbia i Amèrica Central. "Sí" és el tercer treball d'aquesta artista nascuda a Tijuana on hi toca guitarra acústica, l'acordió, la caixa de ritmes i els teclats. Compta, a més, amb la participació de Coti en la meitat dels temes, tocant baix, guitarres i cor.

El dissabte 28 de maig a les 23 hores actuarà de nou, al Castell d'Alaquàs, Jordi Savall. Aquesta vegada compartirà escenari amb Montserrat Figueras i Xavier Díaz, amb els quals oferirà l'actuació "Tonos humanos y Folía". Savall està unànimement reconegut com un dels principals especialistes en música antiga i una de les personalitats artístiques més polivalents de la seua generació com a concertista, pedagog, investigador  creador de nos projectes, tant musicals com culturals. Durant els seus trenta anys d'activitat, Jordi Savall ha rebut nombroses distincions com un dels principals promotors del procés de revalorització de la música antiga. En 1988 va ser nomenat Officier de l'Ordre des Arts et Lettres pel Ministeri de Cultura francès. En 1990 la Generalitat de Catalunya li va atorgar la Creu de Sant Jordi. En 1992 va ser "Músic de l'any" elegit per Li Pele de la Musique i en 1993 "Solista de l'Any" en les huitenes Victoires de la Musique.

La programació musical la tancarà Pasión Vega, el divendres 24 de juny, que presentarà "Flaca de amor", el seu tercer àlbum amb 12 cançons en què aquesta artista torna a sorprendre amb la qualitat de la seua veu i la seua altura com a intèrpret. En la composició de les seues lletres han participat autors consagrats com Joaquín Sabina i Arturo Pareja Obregón i altres com Jesús Bienvenido, Denisse de Calaffe, Javier Tizón, Lucía Canares, Alejo Martínez i Paloma Ramírez.

La música no serà l'única protagonista de la nova temporada que ara comença al Castell d'Alaquàs. Aquest espai, propietat de cadascuna i cadascun de les i els ciutadans d'Alaquàs, serà també seu d'una sèrie d'activitats culturals entre les quals destaquen les diferents exposicions artístiques que acollirà la Sala d'Exposicions La Nova. Actualment, en aquesta sala es pot contemplar l'exposició de fotografies de F. Jarque "L'habitatge temporal". De l'11 de març a l'1 de maig, s'exposarà la mostra "Desde los gestos visitados a el pintor y la modelo" de Jaime Giménez de Haro.

En aquesta sala exposarà també, del 13 de maig al 3 de juliol, la pintora d'Alaquàs Carme Mateu, l'artista de major reconeixement en la ciutat. En l'exposició donarà a conéixer per primera vegada la seua trajectòria professional al llarg dels últims 25 anys. Carme Mateu va ser la primera regidora de Cultura de l'etapa dels ajuntaments democràtics i ha destacat sempre per ser una persona compromesa amb la realitat social de la població.

A més, les sales La Torre i Cremona acolliran diferents mostres artístiques com ara l'Exposició del Ninot de les Falles 2005 o la dels Tallers de les Mestresses de Casa.

També les xiquetes i els xiquets d'Alaquàs tenen el seu lloc i la seua atenció dins de la programació del Castell. Cada diumenge a les 12 del  matí, a partir del 17 d'abril i fins el 12 de juny, hi haurà activitats d'animació infantil entre les quals destaquen l'espectacle d'humor "Consumator" de Gormic Produccions el 15 de maig i "Monstres" de Produccions Scura, el diumenge 19 de juny.